«Bizdiñ waqıt» xabarı
«Bizdiñ waqıt» xabarın «Astana» radïosınan düysenbi men juma aralığında 10:00 men 13:00 aralığında tıñday alasız.
«Bizdiñ waqıt» xabarınıñ kezekti şığarılımı «Dostıq jırı» taqırıbına arnaldı.
Dostıq degenimiz ne?
Dostıq – adamdardıñ bir-birine adal, qaltqısız senip, bir müddeli, ortaq közqarasta bolatın qasïeti. Dostıq özara jawapkerşilik pen qamqorlıqtıñ, rwxanï jaqındıqtıñ belgisi. Nağız dostıq kisige şabıt berip, ömirde kezdesetin türli sätsizdikterge moyımawğa, basqa tüsken qayğı men qïınşılıqtı birge köterwge järdemdesedi.
Dos - jarandardıñ minezderi är türli bolıp kelwi mümkin. Mısalı, birewinde qızbalıq ne şabandıq, ekinşisinde tuyıqtıq ne jigersizdik bayqalsa da, bular dostıqqa kedergi bola almaydı, qayta nağız dostıq osınday kemşilikterden arılwğa kömektesedi. Satqındıq, eki jüzdilik, ötirikşilik, özimşildik dostıqpen sıyıspaydı. Qazaqtıñ dästürli ädep jüyesinde dostıqqa ülken köñil bölinedi. Xalıq arasında dostıq twralı maqal - mätelder jetkilikti: "Dos jılatıp, duşpan küldirip aytadı", "Dosı jaqsınıñ, özi de jaqsı", "Dünïede adamnıñ jalğız qalğanı — ölgeni, qayğınıñ bäri sonıñ basında".
Dostıqqa qarama - qarsı uğım — qastıq pen künşildik. Munday sezimge erik aldırğandar basqanıñ qwanış - qızığın, ırıs - bağın kötere almaydı, dos degenniñ ne ekendigin bilmeydi. Durıs dos tañday bilw — ömirlik maqsattardıñ biri.
Üş sağatqa sozılatın éfïr waqıtın barınşa tïimdi paydalanıp, künniñ bastı taqırıbın talqılap, otandıq jäne şeteldik çarttardağı xït änder men qızıqtı suxbat tıñdap, äzilge külip, tanımdıq aqparattarmen swsındañız. Sonday-aq, oyındarğa qatısıp, türli sıylıqtardan qur qalmañız. Ïnteraktïv türinde ötetin bağdarlama barısında tıñdawşınıñ öz oyımen bölisip, äñgime aytwına ülken mümkindik bar. Tikeley éfïr nömiri: /7172/ 75 72 77. WhatsApp jelisindegi nömir: 8 700 101 000.
«Bizdiñ waqıt» bağdarlamasınıñ jürgizwşileri: Aqmaral Kökenayqızı jäne Nurtas Nurğalï.
Bağdarlamanıñ tolıq nusqasın murağattan jäne tömendegi siltemeden tıñday alasız.